A Edat de Fierro ye un periodo d'o desarrollo d'a civilización que se caracteriza por o emplego d'o fierro como metal, ye a zaguera d'as edats tecnolochicas que fan parti d'a Edat d'os metals, a continación d'a Edat de bronze. En Europa, o suyo uso se creye importato d'orient, bi ha diferents culturas d'a Edat de Fierro, que cronolochicament se dividen en Primera Edat de Fierro y Segunda Edat de Fierro. O desembolique y aparición d'estas culturas no siempre se puet explicar por migracions, como tradicionalment s'ha considerato.